Mika Nyuton. Oksana Stefanovna Gritsay (; 1986-yil 5-mart, Burshtin, Ivano-Frankovsk viloyati) — Mika Nyuton nomi bilan tanilgan, ukrainalik qoʻshiqchi va aktrisa. Eurovison 2011 qoʻshiq tanlovida toʻrtinchi oʻrinni egallagan. Hayoti. Otasi Stefan Gritsay yoshligida gitara chalgan, katta bobosi esa oʻzini skripka chalishni oʻrgangan va toʻylarda musiqachilik qilgan. Mikaning soʻzlariga koʻra, uning choʻqintirgan otasi Burshtinning „Energetik“ futbol klubining prezidenti boʻlgan. Opasi Lilya va amakivachchasi Oleg bor. Sport maktabida karate bilan shugʻullangan. Bolaligida faqat ukrain tilida qoʻshiq kuylagan . 1995-yildan boshlab Mika sahnada chiqishni boshlaydi. MIka musiqa maktabini fortepiano boʻyicha tamomlagan, bir vaqtning oʻzida vokalni oʻrgangan. 2001-yilda Mika Kiyevga koʻchib oʻtadi va bu yerdagi Davlat estrada va sirk sanʼati kollejining estrada vokal boʻlimiga oʻqishga kirib, uni tugatadi. 2002-yilda Skadovskdagi „Qora dengiz oʻyinlari“ festivalida gʻolib boʻladi. Gritsay oʻsha yili prodyuser Yuriy Falyosa shartnoma imzolaydi. Prodyuser qoʻshiqchi uchun „Mika Nyuton“ taxallusini oʻylab topadi: „Mika“ nomi Mick Jagger va Mick Box kabi musiqachilardan olingan, „Nyuton“ esa inglizcha ""New ton" " (yangi tovush) soʻzida olingan. Xonandaning birinchi xitlari „Ubejat“ va „Anomaliya“ boʻlgan. „Ubejat“ qoʻshigʻi uchun suratga olingan videoklipini Ukraina telekompaniyalari axloqiy sabablarga koʻra koʻrsatishni rad etishadi, bu esa „Anomaliya“ qoʻshigʻiga videoklip suratga olish uchun sabab boʻlgan. Klip qoʻshiqchiga birinchi mashhurligini olib keldi. „Lunopark“ (2005) va „V plenu“ qoʻshiqlari uchun videokliplar Moskvada suratga olindi. Mika Nyuton ukrainalik mashhur Potapning hamkori boʻlishi mumkin edi, ammo yakuniy tanlov Nastya Kamenskix foydasiga qiladi. 2005-yilda Kiyevdagi „Chayka“ aerodromida osmondan 4200 metr balandlikda parashyut bilan sakrashni amalga oshirdi. Mika 2007-yilda Angliyadagi Guildford akademiyasida tahsil olgan. 2008-yil aprel oyida xonanda „Za MIR“ jamoat tashkilotini tuzadi. 2011-yil 26-mayda Mika Nyuton Donetskdagi Gorkiy nomli konga tushgan. 2011-yil 26-fevralda Mika Nyuton Eurovision 2011 qoʻshiq tanlovi uchun Ukraina milliy tanlovining finalida gʻolib chiqdi. Biroq, ikki kundan soʻng, hakamlar hay’ati va baʼzi tanlov ishtirokchilari bu natijani haqiqiy emas deb tan olishni va finalni qayta oʻtkazishni talab qilishadi. Ovozlarni qayta sanash jarayonida hech qanday qoidabuzarliklar aniqlanmadi va shu bilan Mika Nyutonning gʻalabasi tasdiqlandi. 12-may kuni Mika Nyuton Dyusseldorfda boʻlib oʻtgan „Eurovision“ qoʻshiq tanlovining ikkinchi yarim finalida oltinchi raqam ostida ishtirok etadi va 14-may kuni boʻlib oʻtgan finalda ishtirok etish huquqini qoʻlga kiritdi. „Eurovision 2011“ finalida " Angel " qoʻshigʻini kuylagan Mika Nyuton 159 ball bilan 4-oʻrinni egallaydi. „Eurovision“ dan soʻng MIka Kaliforniyaga joʻnab ketadi va 2013-yilgacha AQShda yashashni rejalashtiradi. JK-music guruhi unga va uning prodyuseri Timofey Nagorniyga hamkorlik qilishni va xonandani Gʻarbda targʻib qilishni taklif qilishadi . Nyuton 2022-yilgi Grammy mukofotining taqdirlash marosimida Jon Legend, ukrainalik qoʻshqichilar Suzanna Iglidan va Lyubov Yakimchuk bilan birgalikda Rossiyaning Ukrainaga bostirib kirishi paytida yaralangan va halok boʻlgan ukrainaliklarga bagʻishlangan spektaklda kuyladi. 2023-yil may oyida Eurovision 2023 tanlovida gʻolib boʻlgan shved qoʻshiqchisi Lorinning „Tattoo“ qoʻshigʻi atrofida janjal kelib chiqqanidan keyin Mikaning 2005-yilda chiqqan „V plenu“ qoʻshigʻi ham diqqat markazda boʻladi, ijtimoiy tarmoq foydalanuvchilari ikki qoʻshiqning oʻxshashligini payqashadi. Oilasi. 2018-yil dekabr oyida MIka Saint Agency modellik agentligi egasi, amerikalik biznesmen Kris Saavedraga turmushga chiqadi. Diskografiyasi. Albomlari.